11ma di septembro

Videz quo ligesas adhike (che utensili). - A pagino di yaro.

La **11ma di septembro** esas la 254ma dio di la yaro (255ma en bisextila yari) segun Gregoriala kalendario. Restas 111 dii til la fino di la yaro.
----
## Dio
* Nacionala Dio en Katalunia

## Eventi
* 1229 - *[[Reconquista]]*: trupi komandita da rejulo Jaime la 1ma di Aragon desembarkas sur plajo di la nuna vilajo Santa Ponsa, en Mayorka, por kaptar l'insulo de la Mohamedani.
* 1697 - Princo Eugenio de Savoia vinkas Otomana trupi che batalio di Zenta. Otomani perdas teritorii en Hungaria definitive.
* 1772 - Rejo Gustaf la 3ma di Suedia proskriptas fabrikado di brandio en hemi pro manko di cereali.
* 1777 - Milito pri nedependo di Usa: che batalio di Brandywine, Britaniani vinkas Usani.
* 1795 - Che batalio di Krtsanisi, Otomani vinkas rejio Kartli-Kakheti en Tbilisi.
* 1800 - Britaniani kaptas Kuracao.
* 1836 - Rio Grande do Sul deklaras nedependo de Brazilian imperio e divenas la "Republiko Riograndense", anke konocata kom "Republiko Piratini".
* 1919 - Usana soldati invadas Honduras.
* 1926 - Hispania abanonas la Ligo di la nacioni.
* 1926 - Falias atento dal anarkiisto Gino Lucetti por ocidar Benito Mussolini.
* 1943 - Duesma mondomilito: Germana trupi okupas Korsika e Kosovo.
* 1960 - Finas Olimpiala Ludi en Roma, Italia.
* 1971 - *[[Luna 18]]* kolizionas kun la Luno.
* 1972 - Finas Olimpiala Ludi en München, West-Germania.
* 1973 - En Chili, stato-stroko komandata da Augusto Pinochet revokas lora prezidanto Salvador Allende, qua mortas.
* 1988 - En Estonia,  personi protestas por nedependo.
* 1997 - Eventas votado en Skotia pro elektar propra parlamento, pos 290-yara uniono kun Anglia.
* 2001 - En Usa, teroristi kolizionas du aeroplani kontre la du maxim granda edifici de *World Trade Center* en New-York por destruktar li. Altru facas lo sama kontre *[[Pentagon]]*, en Washington DC. Altra aeroplano falas en Pensilvania, probable pos revolto dal pasajeri. Entote cirkume 3.000 homi mortas.
* 2005 - Israelan armeo kompletigas ekiro de Gaza.
* 2019 - Astronomi anuncas dekekteso di aquo che l'atmosfero dil exoplaneto *K2-18b*, unesmafoye detektata en planeto exter la sunala sistemo.

## Naski
* 1711 - William Boyce, Angla kompozisto (m. 1779)
* 1743 - Nikolaj Abraham Abildgaard, Dana piktisto (m. 1809)
* 1837 - William Unger, Germana piktisto (m. 1932)
* 1871 - Hermenegildo Anglada Camarasa, Kataluniana piktisto (m. 1959)
* 1883 - Emil A. Rausch, Germana natisto (m. 1954)
* 1885 - D. H. Lawrence, Britaniana skriptisto (m. 1930)
* 1886 - Jerzy Kossak, Polona piktisto (m. 1955)
* 1903 - Theodor Adorno, Germana filozofo (m. 1969)
* 1915 - Raúl Alberto Lastiri, prezidanto di Arjentinia (m. 1978)
* 1917 - Ferdinand Marcos, diktatoro di Filipini (m. 1989)
* 1935 - Arvo Pärt, Estoniana kompozisto
* 1935 - German Titov, unesma homo en kosmo plu longa kam 24 hori (m. 2000)
* 1940 - Brian de Palma, Usana filmifisto
* 1944 - Morteza Aghili, Iranan aktoro, cinematografisto e cenaristo
* 1944 - Serge Haroche, Franca fizikisto, Nobel-laureato
* 1945 - Franz Beckenbauer, Germana futbalisto
* 1958 - Caroline Chariot-Dayez, Belga piktisto
* 1960 - Hiroshi Amano, Japoniana fizikisto, Nobel-laureato
* 1965 - Bashar al-Assad, prezidanto di Siria
* 1967 - Sung Jae-gi, Sud-Korean aktivisto (m. 2013)
* 1970 - Fanny Cadeo, Italian aktorino e manekinino
* 1980 - Antônio Pizzonia, Brazilian automobilisto
* 1983 - Vivian Jepkemoi Cheruiyot, Kenian atletino
* 1997 - Harmony Tan, Franciana tenisistino

## Morti
* 1639 - Orazio Gentileschi, Italiana piktisto (n. 1563)
* 1823 - David Ricardo, Britanian ekonomikisto (n. 1772)
* 1842 - Charles Codman, Usana piktisto (n. 1800)
* 1888 - Domingo Faustino Sarmiento, prezidanto di Arjentinia (n. 1811)
* 1891 - Antero de Quental, Portugalana poeto (n. 1842)
* 1914 - Claudius Colas, Franca Esperantisto (n. 1884)
* 1940 - Neville Chamberlain, chefministro di Unionita Rejio (n. 1869)
* 1948 - Muhammad Ali Jinnah, fondinto di Pakistan (n. 1876)
* 1950 - Álvaro Figueroa y Torres Mendieta, chefministro di Hispania (n. 1863)
* 1950 - Jan Smuts, chefministro di Sudafrika (n. 1870)
* 1971 - Nikita Hrushchyov, ex-chefo di Sovietia (n. 1894)
* 1973 - Salvador Allende, prezidanto di Chili (n. 1908)
* 1982 - Wifredo Lam, Kubana piktisto (n. 1902)
* 1987 - Peter Tosh, Jamaikana kantisto e kompozisto (n. 1944)
* 1994 - Jessica Tandy, Usan aktorino (n. 1909)
* 2001 - Mohammad Atta, Egiptiana teroristo (n. 1968)
* 2003 - Anna Lindh, ministrino pri exterlandal aferi di Suedia, mortigita (n. 1957)
* 2005 - Abdallah Ibrahim, chefministro di Maroko (n. 1918)
* 2006 - William Auld, Skota poeto en Esperanto (n. 1924)
* 2008 - Klaus Johann Jacobs, Suisa entraprezisto (n. 1936)
* 2017 - Tuanku Abdul Halim, chefo di stato (*Yang di-Pertuan Agong*) di Malaizia (n. 1927)
* 2019 - Jusuf Habibie, prezidanto di Indonezia (n. 1936)
* 2022 - Alain Tanner, Suisa filmifisto (n. 1929)

## Referi